सिंह ने बताया कि दोनों पक्षों ने चीन सीमा के सभी क्षेत्रों की स्थिति की समीक्षा की और इस बात पर सहमति जताई कि द्विपक्षीय संबंधों में टिकाऊ विकास के लिए सीमा क्षेत्रों में शांति और स्थिरता बनाए रखना आवश्यक है. डब्ल्यूएमसीसी की स्थापना भारत चीन सीमा क्षेत्रों में शांति एवं स्थिरता बनाए रखने के लिए परामर्श और समन्वय की खातिर संस्थागत तौर पर वर्ष 2012 में की गई थी. इसका एक उद्देश्य सीमा सुरक्षा कर्मियों के बीच संपर्क और सहयोग को मजबूत करना भी है.